**Līgums Nr.1/16/2018/232**

Par būvprojekta "Tehniskā projekta "Valmieras cietuma dzīvojamā (kameru) korpusa rekonstrukcija""atkārtotas ekspertīzes pakalpojumiem

Rīgā, 2018. gada 7. septembrī

**Ieslodzījuma vietu pārvalde**, reģistrācijas Nr.90000027165, juridiskā adrese: Stabu iela 89, Rīga, LV-1009, tās priekšnieces Ilonas Spures personā, kura rīkojas uz Ministru kabineta 2005.gada 1.novembra noteikumu Nr.827 "Ieslodzījuma vietu pārvaldes nolikums" pamata, turpmāk – Pasūtītājs no vienas puses, un

**Akciju sabiedrība "Inspecta Latvia"**, reģistrācijas Nr. 4000313042, tās prokūrista Mārtiņa Maskava personā, kurš rīkojas uz prokūras pamata, turpmāk – Izpildītājs, no otras puses, abi kopā saukti – Puses, bez viltus, maldības vai spaidiem, ievērojot Pušu brīvu gribu, noslēdz šādu līgumu (turpmāk – Līgums):

**1. Līguma priekšmets un darbības termiņš**

1.1. Pasūtītājs uzdod un apmaksā, bet Izpildītājs sniedz būvprojekta "Tehniskā projekta "Valmieras cietuma dzīvojamā (kameru) korpusa rekonstrukcija"", (turpmāk – Projekts) atkārtotas ekspertīzes pakalpojumus (turpmāk – Pakalpojums) saskaņā ar Publisko iepirkumu likumu, Būvniecības likumu, citiem spēkā esošajiem normatīvajiem aktiem, Līguma noteikumiem un Līguma pielikuma "Tehnisko specifikāciju" (turpmāk – Pielikums), ir Līguma neatņemama sastāvdaļa.

1.2. Līgums stājas spēkā no tā parakstīšanas brīža un ir spēkā līdz 2018. gada 19. septembrim, bet finanšu norēķinu daļā – līdz pilnīgai saistību izpildei.

**2. PUŠU TIESĪBAS UN PIENĀKUMI**

2.1. Izpildītājs apņemas sniegt Līguma 1.1.punktā minēto Pakalpojumu Līguma noteiktajā termiņā.

2.2. Izpildītājs sniedz Pakalpojumu kvalitatīvi, ar saviem resursiem un materiāltehniskiem līdzekļiem. Kvalitatīvs Pakalpojums Līguma izpratnē ir Pakalpojums, kas izpildīts atbilstoši Latvijas Republikas spēkā esošo normatīvo aktu prasībām attiecībā uz Pakalpojuma izpildi, kā arī vispārpieņemtai labai praksei, Pakalpojuma sniegšanas nozarē.

2.3. Izpildītājs ir atbildīgs par Latvijas Republikā spēkā esošo normatīvo aktu, kas attiecas uz Pakalpojuma sniegšanu, ievērošanu.

2.4. Par līgumsaistību nepilnīgu izpildi vai nepienācīgu izpildi Izpildītājs ir atbildīgs saskaņā ar Latvijas Republikā spēkā esošajiem normatīvajiem aktiem un Līguma noteikumiem.

2.5. Ja Līguma darbības laikā Pakalpojuma izpilde ir saistīta ar trešo personu intelektuālā īpašuma tiesību izmantošanu, tad Izpildītājs garantē, ka viņam ir visas nepieciešamās licences un/vai atļaujas minēto intelektuālā īpašuma tiesību izmantošanai.

2.6. Pasūtītājs iepazīstina Izpildītāju ar informāciju, kas viņam nepieciešama kvalitatīvai Pakalpojuma izpildei.

2.7. Pasūtītājs ir tiesīgs atteikt parakstīt Pakalpojuma pieņemšanas-nodošanas aktu, pamatojot to ar attiecīgajiem iebildumiem, ja ir pietiekošs pamats uzskatīt, ka Pakalpojums ir izpildīts neatbilstoši Līguma noteikumiem vai spēkā esošiem normatīvajiem aktiem.

2.8. Pasūtītājs apņemas savlaicīgi veikt samaksu par kvalitatīvi sniegto Pakalpojumu saskaņā ar Līguma noteikumiem.

2.9. Gadījumā, ja Pasūtītājs konstatē, ka Pakalpojums ir izpildīts nekvalitatīvi, neatbilstoši Līguma noteikumiem vai pārkāpj Latvijas Republikā spēkā esošus normatīvos aktus, tas informē, Līguma noteiktajā kārtībā, Izpildītāju par konstatētajām neatbilstībām un Izpildītājs apņemas novērst norādītās neatbilstības un/vai trūkumus par saviem līdzekļiem Pasūtītāja norādītajā termiņā.

2.10. Pasūtītājs nenodrošina Izpildītāju ar telpām Līguma 1.1.punktā minētā Pakalpojuma izpildei.

2.11. Izpildītājs, pēc Pasūtītāja rakstveida pieprasījuma, maksā Pasūtītājam līgumsodu 200,00 EUR (divi simti *euro* un nulle centi) gadījumā, ja Izpildītājsizvairās no savu saistību izpildes vai nepilda savas saistības pienācīgā kārtā, un minētā neatbilstība nav vai nevar tikt novērsta Līgumā paredzētajā termiņā. Minētajā gadījumā Izpildītājs atlīdzina Pasūtītājam arī visus šajā sakarā radušos zaudējumus.

2.12. Gadījumā, ja Pasūtītājs nokavējis Līguma 4.7. punktā norādīto termiņu, tad Pasūtītājs, pēc Izpildītāja rakstveida pieprasījuma, apņemas samaksāt Izpildītājam līgumsodu 0,5%  apmērā no nesamaksātā rēķina summas par katru nokavēto dienu, bet ne vairāk, ka 10  % no rēķinā norādītās summas.

**3. PAKALPOJUMA IZPILDES KĀRTĪBA**

3.1. Pasūtītājs pēc Līguma parakstīšanas ne ilgāk kā 3 (trīs) darba dienu laikā ar pieņemšanas – nodošanas aktu nodod Izpildītājam Līguma 1.1.apakšpunktā minēto Projekta ekspertīzes veikšanai.

3.2. Izpildītājs nodrošina Līguma saistību izpildi, veicot Projekta ekspertīzi saskaņā ar Līguma Pielikumā noteikto tehnisko specifikāciju, ņemot vērā Pasūtītāja sniegto informāciju un piedāvātos risinājumus.

3.3. Izpildītājs izstrādā Projekta ekspertīzes slēdzienu un Projekta precizēšanas priekšlikumus un iesniedz tos Pasūtītājam.

3.4. Pasūtītājs, pēc Līguma 3.3.punktā minētā Projekta ekspertīzes slēdziena saņemšanas izskata Izpildītāja Projekta ekspertīzes slēdzienu un informē Izpildītāju par savu vīziju par Izpildītāja priekšlikumiem un ieteikumiem.

3.5. Pēc Līguma 3.4. punktā noteiktā izpildes, Izpildītājs sniedz skaidrojumus Pasūtītājam par Pakalpojuma izpildījumu (Projekta ekspertīzi) un sniedz skaidrojumus par Pasūtītāja jautājumiem par Projekta ekspertīzi.

3.6. Pakalpojums ir uzskatāms par izpildītu ar Pakalpojuma pieņemšanas-nodošanas akta abpusējas parakstīšanas brīdi.

3.7. Pakalpojuma izpildes termiņš netiks pagarināts, izņemot Līguma 5.nodaļā noteiktajā nepārvaramas varas iestāšanās gadījumā.

**4. LĪGUMA KOPĒJĀ SUMMA UN NORĒĶINU KĀRTĪBA**

4.1. Līgumcena par Līguma 1.1.apakšpunktā minētā Pakalpojuma kvalitatīvu izpildījumu ir 5929,00 EUR (pieci tūkstoši  deviņi  simti divdesmit deviņi *euro* un 00 centi), t.sk. PVN ir 1029,00 EUR ( viens tūkstotis divdesmit deviņi *euro* un 00 centi) un līgumcena bez PVN ir **4900,00 EUR** (četri tūkstoši deviņi simti *euro* un 00 centi) visā Līguma darbības laikā.

4.2. Līguma kopējā summa, kas noteikta Līguma 4.1.punktā, nav pakļauta nekādam cenu pieaugumam samaksā par Pakalpojumu, materiāliem, valūtas kursu izmaiņām, inflācijai vai kam citam, kas varētu mainīt Līguma kopējo summu. Līguma Pakalpojuma izmaksas paliek nemainīgas visā Līguma darbības laikā.

4.3. Par sniegto Pakalpojumu Izpildītājs izraksta Pasūtītājam rēķinu, pamatojoties uz savstarpēji parakstītu Pakalpojuma pieņemšanas-nodošanas aktu.

4.4. Rēķinā Izpildītājs norāda Līguma noslēgšanas datumu un numuru, Pakalpojuma pieņemšanas–nodošanas akta numuru, sniegtā Pakalpojuma cenu, Nodokļa likmi, kopējo apmaksājamo summu un Līguma 4.4.punktā minētos datus.

4.5. Puses piemēro Nodokli saskaņā ar Latvijas Republikā spēkā esošajos normatīvajos aktos noteikto kārtību un apmēru.

4.6. Pasūtītājs veic apmaksu par pieņemto Pakalpojumu 30 (trīsdesmit) kalendāra dienu laikā pēc Izpildītāja rēķina saņemšanas dienas ar pārskaitījumu uz Izpildītāja bankas kontu.

4.7. Par samaksas dienu tiek uzskatīta diena, kad Pasūtītājs veic pārskaitījumu uz Izpildītāja bankas kontu.

**5. NEPĀRVARAMA VARA**

5.1. Ja Izpildītājs vai Pasūtītājs nevar pilnīgi vai daļēji izpildīt savas saistības tādu apstākļu dēļ, kurus izraisījusi nepārvarama vara – ugunsgrēks, eksplozija, zemestrīce, Puses tiek atbrīvotas no atbildības par Līguma saistību nepildīšanu.

5.2. Puse, kurai kļuvis neiespējami izpildīt saistības Līguma 5.1.punktā minēto apstākļu dēļ, 3 (trīs) kalendāro dienu laikā rakstiski paziņo otrai Pusei par šādu apstākļu rašanos vai izbeigšanos. Nepārvaramas varas apstākļi var pamatot ar attiecīgu valsts vai pašvaldības institūcijas izsniegtu dokumentu, ja šādus apstākļus var apliecināt valsts vai pašvaldības institūcija.

**6. STRĪDU IZSKATĪŠANAS KĀRTĪBA, LĪGUMA GROZĪŠANA UN DARBĪBAS IZBEIGŠANA**

6.1. Strīdus un nesaskaņas, kas var rasties Līguma darbības laikā, Puses risina savstarpējo pārrunu ceļā. Ja Pušu starpā vienošanos panākt nav iespējams, strīdi izskatāmi Latvijas Republikas normatīvajos aktos paredzētajā kārtībā Latvijas Republikas tiesā.

6.2. Visus Līguma grozījumus un papildinājumus Puses noformē rakstveidā un tie stājas spēkā, kad tos parakstījušas abas Puses. Ar parakstīšanas brīdi Līguma grozījumi un papildinājumi kļūst par Līguma neatņemamu sastāvdaļu.

6.3. Līgumu var izbeigt Pusēm rakstveidā vienojoties.

6.4. Pasūtītājs var izbeigt Līgumu pirmstermiņā, gadījumā ja Izpildītājs izvairās no savu saistību izpildes vai nepilda savas saistības pienācīgā kārtā, un minētā neatbilstība nav vai nevar tikt novērsta Līgumā paredzētajā termiņā. Minētajā gadījumā Līgums tiks uzskatāms par izbeigtu 7.(septītajā) dienā pēc Pasūtītāja paziņojuma nosūtīšanas dienas.

**7. CITI NOTEIKUMI**

7.1. Neviena no Pusēm nevar nodot savas Līgumā noteiktās tiesības vai pienākumus trešajai personai.

7.2. Puses apņemas visā Līguma darbības laikā, kā arī pēc tā, neizpaust trešajām personām informāciju, kuru Puses nodevušas sakarā ar Līgumā paredzēto savstarpējo sadarbību. Visa informācija tiek uzskatīta par konfidenciālu un nevar tikt izpausta vai padarīta publiski pieejama bez otras Puses rakstiskas piekrišanas, izņemot normatīvajos aktos noteiktos gadījumus.

7.3. Jebkādi Izpildītāja sagatavoti pētījumi, ziņojumi, citi materiāli vai citā veidā Līguma izpildes rezultātā radītas intelektuālā īpašuma tiesības pieder Pasūtītājam, un paliek tā īpašumā.

7.4. Visos jautājumos, kas nav atrunāti Līgumā, Puses vadās no Latvijas Republikā spēkā esošajiem normatīvajiem aktiem.

7.5. Puses 3 (trīs) darba dienu laikā informē viena otru par adreses, bankas norēķinu konta vai citu rekvizītu izmaiņām.

7.6. Puses ir iepazinušās ar Līguma saturu. Tas satur pilnīgu Pušu vienošanos un to nevar mainīt citā kārtībā, kā tikai Pusēm rakstveidā vienojoties.

7.7. Puses ar saviem parakstiem apliecina, ka tām ir visas nepieciešamās pilnvaras un atļaujas slēgt Līgumu.

7.8. Pasūtītāja atbildīgā persona ir:

|  |  |  |  |
| --- | --- | --- | --- |
| Valmieras cietuma priekšnieka vietnieks | Aldis Ansons | Tel. nr.:64281472  Mob.tel.nr.: 26130611 | e- pasta  adrese:  [aldis.ansons@ievp.gov.lv](mailto:aldis.ansons@ievp.gov.lv) |

Pasūtītāja atbildīgā persona atbildīga par darbības koordinēšanu atbilstoši Līguma noteikumiem, Pakalpojuma pieņemšanas–nodošanas akta parakstīšanu.

7.9. Izpildītāja atbildīgā persona ir Sandris Liepiņš (e- pasta  adrese: [sandris.liepiens@inspecta.com](mailto:sandris.liepiens@inspecta.com), telefona nr.: +37167607900). Izpildītāja atbildīgā persona ir atbildīga par darbības koordinēšanu atbilstoši Līguma noteikumiem, Pakalpojuma nodošanu un Pakalpojuma pieņemšanas-nodošanas akta parakstīšanu.

7.9. Līgums sagatavots latviešu valodā uz 4 (četrām) lapām ar Pielikumu uz 2 (divām) lapām, divos identiskos eksemplāros, un katrai Pusei ir izsniegts viens eksemplārs. Abiem Līguma eksemplāriem ir vienāds juridiskais spēks.

**8. PUŠU REKVIZĪTI UN PARAKSTI**

|  |  |  |
| --- | --- | --- |
| Pasūtītājs: | | Izpildītājs: |
| **Ieslodzījuma vietu pārvalde** | | **AS "Inspecta Latvia"** |
| Reģistrācijas Nr.90000027165  Juridiskā adrese: Stabu ielā 89, Rīgā,  LV-1009 | | Reģistrācijas Nr.40003130421  Juridiskā adrese: Skanstes iela 54A,  Rīga, LV- 1013 |
| Banka: Valsts kase  Konts: LV93TREL2190468043000 | | Banka: A/S Swedbank  Konts: LV07HABA0001408053456 |
| Kods: TRELLV22 | | Kods: HABALV22 |
| Priekšniece  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I. Spure  /amats, paraksts, paraksta atšifrējums/ | | Prokūrists  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ M. Maskavs  /amats, paraksts, paraksta atšifrējums/ |
| z.v. | z.v. | |